Як сведчыць сумная статыстыка, колькасць пажараў у раёне павялічваецца менавіта ў халодны перыяд года. Ды толькі зараз надвор’е зусім не зімовае, але колькасць трывожных выклікаў пажарных падраздзяленняў не меншае. Як сцвярджае начальнік райаддзела па надзвычайных сітуацыях А.А.Ганчароў, адбываецца гэтак з-за таго, што прычынамі пажараў бываюць не толькі няспраўныя печкі або парушэнне правілаў іх выкарыстання.